	[image: ]
	Používateľská dokumentácia pre CKS Zber výkazov
SAP Business Objects
	[image: ]






Príručka pre používateľa CKS
– 
Reporting v nástroji BObj






	História verzií dokumentu
	Krátky popis zmien

	Verzia 1.0,
1.2.2023
	Prvá verzia príručky pre používateľa CKS, reportingového nástroja SAP BObj.

	Verzia 2.0,
20.2.2023
	Doplnenie iniciálneho prihlasovania sa do BObj, osobitný kontakt na CPU pre CKS.

	Verzia 3.0,
9.1.2024
	Úprava prihlasovacej obrazovky, bez nutnosti vyberať „SAP systém“

	Verzia 4.0,
19.10.2026
	Úprava po upgrade BObj na verziu 4.3



Obsah

1	Úvod	3
2	Prihlásenie sa do BObj Reportingu	4
2.1	Prihlásenie sa do KTI DataCentra	4
2.2	Prihlásenie sa do aplikácie BObj	5
2.3	Obrazovka po prihlásení	8
2.3.1	Priečinok s výkazmi	8
2.3.2	Domovská obrazovka	9
2.4	Nastavenie aplikácie	9
2.4.1	Používateľské konto	11
2.4.2	Preferencie konta	11
3	Práca s výkazmi	18
3.1	Otvorenie výkazu	18
3.2	Výber parametrov vstupného filtra	19
3.2.1	Predvyplnené hodnoty vybratých parametrov	21
3.2.2	Výber hodnôt ďalších parametrov	22
3.3	Spustenie výkazu a načítanie údajov	27
3.4	Rozloženie obrazovky výkazu	28
3.5	Hárky výkazu	29
3.6	Možnosti práce s výkazmi	30
3.6.1	Nástrojová lišta	30
4	Kontakt na podporu DC	42
5	Zoznam použitých obrázkov	43



	
[bookmark: _Toc245127199]Úvod
Nástroj SAP BusinessObjects (skrátene SAP BO alebo aj SAP BObj) je softvér na vytváranie výkazov a analýzu dát pre platformy business intelligence[footnoteRef:2] (BI). Má užívateľsky prívetivé rozhranie a jednoduché použitie pre výkazy vizualizujúce údaje v reálnom čase. [2:  Business Intelligence (BI) je technologicky podporovaný proces na analýzu údajov a poskytovanie použiteľných informácií, ktoré pomáhajú vedúcim pracovníkom, manažérom a pracovníkom prijímať informované rozhodnutia. Na dosiahnutie tohto cieľa BI zahŕňa kombináciu analytických nástrojov, nástrojov na správu údajov a výkazníctva, ako aj rôzne metodológie na správu a analýzu údajov.
] 

Cieľom nasadenia reportingového nástroja BObj v rámci CKS je poskytnúť používateľovi spoľahlivý a jednoduchý nástroj na zobrazovanie preddefinovaných výkazov, napr. výkazov FIN v legislatívnej podobe podľa príslušného opatrenia Ministerstva financií SR, ako aj pokročilé možnosti analýzy údajov použitím viacerých výberových kritérií a premenných.
Základom reportingu CKS pre oblasť „zber výkazov“ sú finančné výkazy FIN 1-12 až FIN 6-04 a účtovné výkazy Súvaha a Výkaz ziskov a strát jednotlivých právnych foriem organizácií, ktoré sú zároveň subjektom verejnej správy. Tieto výkazy sú dostupné každému používateľovi za organizáciu, za ktorú má pridelenú rolu importér údajov alebo je v pozícii správcu kapitoly. V prípade správcu kapitoly sú používateľovi k dispozícii výkazy za všetky organizácie spadajúce pod kapitolu štátneho rozpočtu alebo samosprávneho kraja.
[bookmark: _Toc245127200]Prihlásenie sa do BObj Reportingu
Pred samotným prihlásením do BObj je nutné sa prihlásiť do zabezpečenej zóny DataCentra, takzvanej komunikačno-technologickej infraštruktúry (KTI) a v rámci nej do Citrix-u. Používateľ musí mať na svojom počítači inštalovaný Citrix. V prípade, že používateľ používa CKS pre účely nahrávania konsolidačného balíka (KB), vyberie po štandardnom prihlásení sa do KTI ikonu určenú pre BObj.
 
[bookmark: _Toc245127201]Prihlásenie sa do KTI DataCentra
Používateľ sa prihlási do KTI DataCentra kliknutím na ikonu:
[image: A picture containing text, pool ball

Description automatically generated]
umiestnenú na ploche počítača používateľa alebo po vyhľadaní v príkazovom riadku vyhľadávania operačného systému, napr. Windows.
Zobrazí sa okno na zadanie mena a hesla:
[image: ]
[bookmark: _Toc245127221]Obrázok 1 Prihlásenie do KTI
Poznámka: Vstupná obrazovka na prihlásenie do KTI môže vyzerať odlišne, v závislosti od konkrétneho používateľa. Ďalší variant obrazovky je napr.:
[image: Graphical user interface, text, application, email

Description automatically generated]
Užívateľské meno a heslo je pridelené používateľovi zo strany DataCentra na základe schválenej žiadosti o prístup do Komunikačno-technologickej infraštruktúry. Po úspešnom prihlásení sa zobrazia ikony aplikácií, ktoré reprezentujú systémy Ministerstva financií SR a ktoré má používateľ priradené:
[image: ]
[bookmark: _Toc245127222]Obrázok 2 Aplikácie v KTI
Detailná príručka s popisom prihlasovania sa do KTI DataCentra je na stránke DataCentra:
https://cpu.datacentrum.sk/postupy

[bookmark: _Prihlásenie_sa_do][bookmark: _Toc245127202]Prihlásenie sa do aplikácie BObj
Aplikácia BObj sa spustí kliknutím na ikonu:
[image: ]
1. [bookmark: _Ref126600736]zobrazí sa nasledujúce okno: 
[image: ]
[bookmark: _Hlk155640004][bookmark: _Toc245127223]Obrázok 3 Prihlásenie do BObj
2. Len dve vstupné polia je nutné vyplniť nasledovne:
a. Meno používateľa – prihlasovacie meno používateľa.
Štandardne je to používateľské meno do KTI.
b. Heslo – tu sa zadáva heslo, ktoré má používateľ v „Systéme SAP“.
Heslo je buď iniciálne alebo produktívne – viď bod 4).

V prípade, že sa jedná o používateľa, ktorý má pridelené role aj do iných inštancií systému SAP (BOBJ), môže ich meniť v poli „Systém SAP“, „klient SAP“ a „Overenie“. Pre štandardných používateľov produkčného systému BOBJ CKS sú tieto polia už predvyplnené automaticky.
[image: ]
[bookmark: _Toc245127224]Obrázok 4 Prihlásenie do BObj

3. Po vyplnení, resp. kontrole vstupných polí, je nutné stlačiť tlačidlo Prihlásiť sa, resp. stlačiť kláves ENTER na klávesnici.
4. [bookmark: _Ref126600514]Pokiaľ sa používateľ prihlasuje prvýkrát iniciálnym heslom do systému JBP, systém používateľa vyzve na zmenu hesla na produktívne heslo:
[image: ]
[bookmark: _Toc245127225]Obrázok 5 Zmena hesla

Do poľa Staré heslo treba zadať iniciálne heslo do systému JBP.
Do poľa Nové heslo treba zadať nové produktívne heslo do systému JBP. 
Do poľa Potvrdiť nové heslo treba zopakovať nové produktívne heslo.

Na uľahčenie zapamätania si hesla je vhodné zadať také isté heslo, ako má používateľ na prihlásenie do KTI. Netreba však zabudnúť, že pokiaľ si používateľ v budúcnosti zmení heslo do KTI, tak heslo do systému JBP sa nezmení automaticky a ostane pôvodné.

Po potvrdení tlačidlom OK sa znovu zobrazí prihlasovacia obrazovka ako v bode 1. Používateľ zopakuje postup na prihlásenie, ale použije už produktívne heslo a systém ho prihlási.

[bookmark: _Toc245127203]Obrazovka po prihlásení
To, ktorá obrazovka sa zobrazí používateľovi po prihlásení, závisí od jeho nastavení. Buď má používateľ nadefinovaný konkrétny „Priečinok s výkazmi“, ktorý sa mu zobrazí alebo sa mu zobrazí „Domovská obrazovka“ s dlaždicami.
[bookmark: _Toc245127204]Priečinok s výkazmi
Ak má používateľ nadefinovaný konkrétny „Priečinok s výkazmi“ na zobrazenie (Preferencie stránky), tak sa mu tento zobrazí po úspešnom prihlásení:
 3.[image: ]
2.
1.[image: ]

[bookmark: _Toc245127226]Obrázok 6 Priečinok s výkazmi 
Obrazovka, ktorá sa zobrazí po prihlásení používateľa, závisí aj od nastavení, ktorými si ju môže používateľ prispôsobiť a sú popísané v ďalšej časti 2.4 Nastavenie aplikácie. Toto prispôsobenie môže používateľ nastaviť po prvotnom prihlásení sa alebo dodatočne neskôr.
Ide o vstupnú obrazovku BObj, ktorá je rozdelená na 3 časti:
1. Prepínanie na domovskú stránku alebo navigačný krok späť. 
2. Pracovná plocha (workspace). Slúži predovšetkým na hľadanie priečinkov s výkazmi v ľavej stromovej časti, na zobrazenie zoznamu výkazov priečinka a na ich prezeranie v centrálnej časti. Ovládacie prvky a možnosti sa líšia v závislosti od výberu konkrétneho komponentu pracovnej plochy.
3. Hlavičková lišta.
a. [image: ] Meno prihláseného používateľa s možnosťou na odhlásenie, úpravu preferencií, nápovede a pod.
b. [image: ] Web Assistent – netreba používať.
c. [image: ] Upozornenia.
d. [image: ] Vyhľadávanie výkazov v rámci BObj.

[bookmark: _Domovská_obrazovka][bookmark: _Toc245127205]Domovská obrazovka
Ak používateľ nemá nadefinovaný konkrétny „Priečinok s výkazmi“ na zobrazenie (Preferencie stránky), tak sa mu zobrazí predvolená „Domovská obrazovka“ s dlaždicami:
[image: ]
[bookmark: _Toc245127227]Obrázok 7 Domovská obrazovka
Z Domovskej obrazovky sa dá dostať ku výkazom niekoľkými spôsobmi.
1. Kliknutím na dlaždicu „Priečinky“ – používateľ sa dostane do Priečinkov a ďalšia navigácia je popísaná v kapitole 3.1 Otvorenie výkazu.
2. Skupina „Obľúbené položky“ – tu sú dlaždice s výkazmi, ktoré si používateľ označil ako obľúbené pri navigácii cez Priečinky.
3. Skupina „Posledné dokumenty“ – tu sú dlaždice s výkazmi, ktoré používateľ naposledy spúšťal.
Pri bodoch 2. a 3. stačí na spustenie výkazu kliknúť na jeho dlaždicu. Ďalší postup je popísaný v kapitole 3.2 Výber parametrov vstupného filtra. Ostatné možnosti nie je potrebné používať.
[bookmark: _Nastavenie_aplikácie][bookmark: _Toc426105719][bookmark: _Toc473626083][bookmark: _Toc44511413][bookmark: _Toc245127206]Nastavenie aplikácie
Nastavenia (Preferencie) slúžia na prispôsobenie možností prezerania dát v BObj. Vybrané nastavenia platia len pre prihláseného používateľa. Nastavenia stačí upraviť len pri prvom prihlásení používateľa do systému.
[image: ]
[bookmark: _Toc245127228]Obrázok 8 Nastavenia
Stlačiť tlačidlo „Nastavenia“ dostupné po kliknutí na ikonu používateľa. Zobrazí sa okno s nastaveniami rozdelené do niekoľkých častí:
[image: ]
[bookmark: _Toc245127229]Obrázok 9 Všetky nastavenia
V ľavej časti sú hlavné skupiny Nastavení. Každá skupina má svoje podskupiny nastavení, ktoré sú v pravej hornej časti.
V nasledujúcich kapitolách sú uvádzané len niektoré nastavenia, dôležité z pohľadu bežného používateľa.



[bookmark: _Toc245127207]Používateľské konto
Sú tu informácie o konte prihláseného používateľa. Zmena hesla neplatí pre používateľov, ktorí sa prihlasujú cez SAP autentifikáciu, pre ktorých je určená táto príručka.
[image: ]
[bookmark: _Toc245127230]Obrázok 10 Používateľské konto
[bookmark: _Toc245127208]Preferencie konta
Zmena nastavení v jednotlivých záložkách je možná po zrušení zaškrtnutia aktívneho políčka „Použiť nastavenia poskytnuté správcom“.

[bookmark: _Toc245127231]Obrázok 11 Predvolené nastavenia BObj
[bookmark: _Preferencie_stránky]Preferencie stránky
Používateľ má dve možnosti nastavenia:
· Ponechá si predvolené nastavenia definované administrátorom. V tomto prípade zostáva aktívne políčko „Použiť nastavenia poskytnuté správcom“.
· Pokiaľ to nevyhovuje, vytvorí si vlastné nastavenia, ktoré vyhovujú jeho potrebám. 
Možnosti nastavení: 
„Vybrať domovskú stránku“ – ak sa vyberie „Vlastná stránka“, je možné si nastaviť „Vstupnú stránku“ s výberom konkrétneho priečinku.
Postup na nastavenie zobrazenia priečinku „Zber výkazov“ na „Karta Dokumenty“ je nasledovný:
a) Vybrať ako „Vstupnú stránku“ možnosť „Priečinky“.
[image: ]2.
1.


[bookmark: _Toc245127232]Obrázok 12 Upravenie nastavení BObj
b) V možnosti „Vybrať priečinok“, ktorého obsah chce používateľ vidieť po prihlásení do aplikácie. Následne kliknúť na „Prehľadávať priečinok“ a vybrať adresár. V tomto prípade adresár „Zber výkazov“.
[image: ]
[bookmark: _Toc245127233]Obrázok 13 BObj výber priečinku
c) Výber potvrdiť tlačidlom „OK“.
„Zobraziť zoznam dokumentov ako“ – „Zobrazenie zoznamu (predvolené)“ alebo „Zobrazenie dlaždíc“
„Zobrazenie zoznamu“ je vhodnejšie kvôli dlhším názvom výkazov:
[image: ]
[bookmark: _Toc245127234]Obrázok 14 Zobrazenie zoznamu
„Zobrazenie dlaždíc“:
[image: ]
[bookmark: _Toc245127235]Obrázok 15 Zobrazenie dlaždíc
Tieto 2 nastavenia sa dajú prepínať aj pri navigácii v Priečinkoch kedy v pravom hornom rohu je možnosť prepnúť na „Zobrazenie dlaždíc“:



Alebo na „Zobrazenie zoznamu“:

Toto prepínanie nie je trvalé, pri novom prihlásení sa aplikuje nastavenie uložené v Preferenciách stránky.
„Preferencie stĺpca“ - Určuje, v akej štruktúre (aké položky zoznamu) majú byť zobrazené detailné informácie o objekte úložiska.
„Zobraziť dokument“ – Určuje, akým spôsobom majú byť výkazy zobrazené.
[image: ]

· „V rámci hlavného panela BI“ – Výkazy sa budú zobrazovať v rámci jednej záložky prehliadača. Pri otvorení viacerých výkazov je ich zoznam a možnosť prepínania sa medzi nimi schovaná v záhlaví hlavnej stránky:
[image: ]

Výkaz sa zavrie pri kliknutí na krížik. Ak si používateľ pripne výkaz v tomto zozname, bude ho tu mať viditeľný aj po odhlásení a novom prihlásení až kým pripnutie nezruší.

· „Na novej karte prehľadávača“ – Výkazy sa budú zobrazovať ako nové karty prehľadávača.
[image: ]

„Nastaviť maximálny počet položiek na stránku“ – Určuje maximálny počet položiek zoznamu objektov, zobrazených na stránku. (Odporúčaná hodnota – minimálna 30, ideálna 50).

Preferované všeobecné nastavenia znázorňuje nasledujúci obrázok:
[image: ]
[bookmark: _Toc245127236]Obrázok 16 Ďalšie nastavenia BObj
Prispôsobenie stránky
Zmena nastavení je možná po zrušení zaškrtnutia políčka „Použiť nastavenia poskytnuté správcom“.
[image: ]
[bookmark: _Toc245127237]Obrázok 17 Prispôsobenie stránky
Tieto nastavenia ovplyvňujú vzhľad Domovskej stránky s dlaždicami. Nie je potrebné ich meniť.
Miestne nastavenia a časové pásmo
Slúži na nastavenie jazyka produktu, miestneho zobrazenia a časového pásma.

[image: ]
[bookmark: _Toc245127238]Obrázok 18 Miestne nastavenia

Po ukončení výberu potvrdiť tlačidlom „Uložiť“ na spodnej strane obrazovky. 
[image: ]


Po uložení nastavení sa zobrazí informatívna hláška v dolnej časti okna:
[image: ]
Zmeny sa prejavia po najbližšom prihlásení do systému alebo obnove stránky.
Preferencie aplikácie
V tomto prípade vyhovujú predvolené nastavenia.
Vzhľad
Umožňujú používateľovi upraviť farebný výzor prostredia a zvoliť si preferovaný farebný motív:
[image: ]
[bookmark: _Toc245127239]Obrázok 19 Vzhľad
Po vybratí treba stlačiť tlačidlo „Uložiť“.

Ostatné možnosti je vhodné nepoužívať.


[bookmark: _Toc44511415][bookmark: _Toc245127209]Práca s výkazmi
[bookmark: _Otvorenie_výkazu][bookmark: _Toc245127210]Otvorenie výkazu
Požadovaný výkaz si používateľ nájde pomocou stromovej štruktúry v ľavej časti obrazovky alebo priamo klikaním na priečinky hlavnej obrazovky.
Vo „Verejných priečinkoch“ kliknutím otvoriť až na požadovaný priečinok s výkazmi, napríklad:
Verejné priečinky -> MF -> Zber výkazov -> Legislatívne výkazy -> 1. Finančné výkazy (FIN) -> 2024+
[image: ]2.
3.
1.

[bookmark: _Toc245127240]Obrázok 20 BObj zoznam výkazov
Po kliknutí na príslušný priečinok sa v pravej časti zobrazia výkazy, ktoré sú v ňom uložené, resp. dostupné na vyvolanie s údajmi. Jedným kliknutím na názov výkazu sa daný výkaz spustí.
Pri každom spustení výkazu sa zobrazí okno na zadanie vstupných parametrov, filtrov – tzv. „Výzvy“. Obsahuje dva typy parametrov:

· Povinné – je potrebné ich vyplniť pred spustením, bez ich zadania nie je možné výkaz otvoriť. Ak je Povinný parameter nevyplnený, je pri ňom ikona [image: ]. Ak je vyplnený, je pri ňom ikona [image: ]. Bez ich vyplnenia sa neaktivuje tlačidlo [image: ]. Každý výkaz obsahuje aspoň jeden povinný vstupný parameter „Výkaz ku dňu“, ktorým sa nastavuje dátum, ku ktorému požadujeme zobraziť dáta vo výkaze.

· Voliteľné – takéto parametre nie sú označené žiadnou ikonou.
[bookmark: _Výber_parametrov_vstupného][bookmark: _Toc245127211]Výber parametrov vstupného filtra
[image: ]
[bookmark: _Toc245127241]Obrázok 21 Výber parametrov
Parameter „Výkaz ku dňu“ má predvyplnený dátum v závislosti od druhu výkazu. Najčastejšie je to koniec predošlého štvrťroka alebo koniec predošlého roka. Ak navrhnutý dátum nevyhovuje, tak je možné priamo zadať iný dátum alebo vybrať dátum pomocou ikony [image: ]. Po jej stlačení sa zobrazí okno s kalendárom. Tu vyberieme požadovaný dátum, ktorý posúvame pomocou šípok na ľavej a pravej strane, kliknutím na názov mesiaca alebo kliknutím na hodnotu roka. Konkrétny dátum si vyberieme kliknutím naň a potvrdíme ikonou „Zavrieť“.

V prípade zadávania dátumu manuálne vpísaním konkrétneho dátumu do poľa „Zadajte dátum manuálne“ je nutné dodržať správny formát, to znamená písať dátum oddelený medzerou. Napr.
„31. 12. 2025“. Dátum bez medzier za bodkami nebude systém považovať za správny, a v spodnej časti obrazovky zahlási chybu:
 [image: ]






[image: ][image: ]
[bookmark: _Toc245127242]Obrázok 22 Výber z kalendára postupne, kliknutím na mesiac a rok


[image: ]
[bookmark: _Toc245127243]Obrázok 23 Výber z kalendára
[bookmark: _Toc445722552][bookmark: _Toc473626085][bookmark: _Toc44511416]Vyberať má zmysel iba dátumy zhodné s legislatívnymi termínmi predkladania výkazov.



[bookmark: _Toc245127212]Predvyplnené hodnoty vybratých parametrov
Hodnoty parametrov napríklad pre Kapitolu alebo Účtovnú jednotku môžu byť predvyplnené podľa pridelených oprávnení, aby sa používateľom uľahčilo zadávanie vstupných parametrov.
Pokiaľ má používateľ právo na zobrazenie údajov za Kapitolu, tak sa táto hodnota predvyplní:
[image: ]
[bookmark: _Toc245127244]Obrázok 24 Predvyplnená Kapitola
Pokiaľ má používateľ právo na zobrazenie údajov iba za Účtovnú jednotku, tak sa táto hodnota predvyplní:
[image: ]
[bookmark: _Toc245127245]Obrázok 25 Predvyplnená Účtovná jednotka

[bookmark: _Toc245127213]Výber hodnôt ďalších parametrov
1. Nastaviť sa v ľavej časti na konkrétny parameter (označí sa modrou farbou), pre ktorý chceme vybrať hodnoty.
2. Stlačiť voľbu [image: ] hore v strede okna. V spodnej časti sa zobrazia všetky hodnoty, z ktorých urobíme výber. 
3. Výber hodnôt – jedným kliknutím vyberieme požadované hodnoty.
1.
2.

[bookmark: _Toc245127246]Obrázok 26 Zoznam hodnôt filtra
Pri výbere parametrov si môžeme pomôcť znakom „ * “ a tým znížiť počet vybraných subjektov. Uľahčíme a zrýchlime si tým výber nášho subjektu, bez nutnosti poznania jeho presného názvu. Stačí zadať časť názvu a vhodne doplniť znakom „ * “. Pri zadávaní názvu subjektu si treba uvedomiť, že systém rozlišuje diakritiku a veľké a malé písmená.
[image: Image]
[bookmark: _Toc245127247]Obrázok 27 Zoznam hodnôt filtra, hľadanie
Pokiaľ chceme znova vidieť všetky dostupné hodnoty filtra bez obmedzení, tak stlačíme tlačidlo na obnovu parametra [image: ].

Takisto môžeme zapnúť zobrazenie kľúčových hodnôt (resp. symbolov) ku textom v „Nastaveniach“ – „Zobraziť kľúče“.
 [image: ]
[bookmark: _Toc245127248]Obrázok 28 Výber časti textu

[image: ]
[bookmark: _Toc245127249]Obrázok 29 Výber časti textu

V prípade výberu „Účtovnej jednotky“ pomocou hodnoty IČO je nutné prepnúť si výber v „Nastaveniach“ na „Vyhľadávať podľa kľúčov“.
[image: ]
[bookmark: _Toc245127250]Obrázok 30 Vyhľadávanie podľa kľúčov
Pokiaľ sa pri pokuse o zobrazenie hodnôt zobrazí hláška:
[image: ]
Je potrebné v spodnej časti obmedziť množstvo vyhľadávaných hodnôt napríklad zadaním časti IČO:
[image: ]
[bookmark: _Toc245127251]Obrázok 31 Výber cez kľúčové hodnoty
Ďalšia práca pri výbere hodnôt filtra je rovnaká ako pri výbere cez text.


[bookmark: _Toc245127214]Spustenie výkazu a načítanie údajov
Po zadaní hodnôt všetkých požadovaných parametrov stlačíme „Spustiť“. Následne sa spustí načítanie výkazu a zobrazia sa hodnoty podľa výberových kritérií.
[image: ]
[bookmark: _Toc245127252]Obrázok 32 Potvrdenie výberov filtra
Zobrazí sa informatívne okno s odhadom času načítania výkazu podľa posledného spustenia konkrétneho výkazu a podľa naposledy vybratých filtrov:
[image: ]
[bookmark: _Toc245127253]Obrázok 33 Čas posledného obnovenia

[bookmark: _Toc445716254][bookmark: _Toc445716273][bookmark: _Toc445722553][bookmark: _Toc445716255][bookmark: _Toc445716274][bookmark: _Toc445722554][bookmark: _Toc445477195][bookmark: _Toc445716256][bookmark: _Toc445716275][bookmark: _Toc445722555][bookmark: _Toc445477196][bookmark: _Toc445716257][bookmark: _Toc445716276][bookmark: _Toc445722556][bookmark: _Toc445477197][bookmark: _Toc445716258][bookmark: _Toc445716277][bookmark: _Toc445722557][bookmark: _Toc445477198][bookmark: _Toc445716259][bookmark: _Toc445716278][bookmark: _Toc445722558][bookmark: _Toc445477199][bookmark: _Toc445716260][bookmark: _Toc445716279][bookmark: _Toc445722559][bookmark: _Toc445477200][bookmark: _Toc445716261][bookmark: _Toc445716280][bookmark: _Toc445722560][bookmark: _Toc432688783][bookmark: _Toc445722561][bookmark: _Toc473626086][bookmark: _Toc44511417][bookmark: _Toc245127215]Rozloženie obrazovky výkazu
Obrazovka so zobrazeným výkazom a načítanými údajmi (ukážka je pre FIN 1-12) je zložená z niekoľkých panelov:
[image: ]C.
B.
A.

[bookmark: _Toc245127254]Obrázok 34 Náhľad výkazu
Význam jednotlivých panelov je nasledovný:
· A: Nástrojová lišta – pozostáva z jednotlivých funkčných tlačidiel pre načítanie údajov, export údajov a ďalšie, ktoré sú zoskupené podľa ich funkcií pre jednoduchšiu orientáciu.
· B: Panel s filtrami, ak ich výkaz obsahuje – musia byť zapnuté z hornej nástrojovej lišty (ikona lievika).
· C: Telo dokumentu – so zobrazením štruktúry výkazu a načítanými údajmi
Posun medzi jednotlivými stranami výkazu sa robí pomocou šípok, ktoré sa nachádzajú na spodnej časti obrazovky zobrazeného výkazu, ktorá sa automaticky schováva a zobrazuje, a to len v prípade, ak sa zobrazí v spodnej časti výkazu 1 z 1+ : 
[image: ]
[bookmark: _Toc245127255]Obrázok 35 Prepínanie stránok
To znamená, že výkaz obsahuje viacero strán. Po presunutí na ďalšiu stranu sa automaticky zmení 1+ na číslo určujúce celkový počet strán daného výkazu.
Pokiaľ nevyhovuje automatické schovávanie, je možné túto lištu pripnúť ikonou špendlíka:
[image: ]
[bookmark: _Toc245127256]Obrázok 36 Pripnutie lišty
Na zväčšenie výkazu slúži lupa:
[image: ]
[bookmark: _Toc245127257]Obrázok 37 Zoom výkazu
Nasledujúce tri ikony slúžia na prepnutie zobrazenia:
· Zobraziť rozloženie pri tlači
· Prispôsobiť šírke
· Prispôsobiť stránke
[image: ]
[bookmark: _Toc245127258]Obrázok 38 Zmena zobrazenia
[bookmark: _Hárky_výkazu][bookmark: _Toc245127216]Hárky výkazu
Pokiaľ má výkaz viac hárkov, zobrazujú sa medzi Panelom s filtrami a Telom dokumentu. Ak nie je zobrazený Panel s filtrami, tak sa zobrazujú medzi Nástrojovou lištou a Telom dokumentu.
[image: ]
[bookmark: _Toc245127259]Obrázok 39 Hárky výkazu
Ak je hárkov viacej ako sa zmestí na šírku obrazovky, vznikne na ich konci šípka [image: ] , pomocou ktorej sa zoznam hárkov posúva a odkrývajú sa schované hárky vpravo. Zároveň sa prvé hárky schovávajú doľava. Vtedy sa na začiatku hárkov zobrazí tiež šípka [image: ] , ktorá odkrýva schované hárky vľavo a schovávajú sa hárky vpravo. Úplne na konci riadku s hárkami je zobrazená šípka [image: ] , ktorá umožní zobraziť zoznam hárkov vertikálne a priamo v ňom sa prekliknúť.
[image: ]
[bookmark: _Toc245127260]Obrázok 40 Vertikálne zobrazenie hárkov

[bookmark: _Toc440028354][bookmark: _Toc440033356][bookmark: _Toc440028355][bookmark: _Toc440033357][bookmark: _Toc440028356][bookmark: _Toc440033358][bookmark: _Toc437514878][bookmark: _Toc437515212][bookmark: _Toc437514879][bookmark: _Toc437515213][bookmark: _Toc425939037][bookmark: _Toc245127217]Možnosti práce s výkazmi
Možnosti práce s výkazom závisia od funkčností, ktoré boli použité pri tvorbe výkazu (administrátorom systému resp. MF SR) a tiež od používateľských oprávnení. Tvorcom legislatívne predpísaných výkazov je Ministerstvo financií SR. Nižšie uvedený popis sa zameriava na štandardnú prácu používateľa s výkazmi, ktorými sú najmä vyvolanie resp. zobrazenie výkazu, jeho tlač alebo export do vlastného počítača. Možnosti tlače závisia aj od nastavenia lokálnej tlačiarne konkrétneho používateľa.
Možnosti, ktoré bežný používateľ nebude spúšťať sú v tejto príručke zvýraznené červeným písmom.
[bookmark: _Toc445722564][bookmark: _Toc473626089][bookmark: _Toc245127218]Nástrojová lišta
Pozostáva z jednotlivých funkčných tlačidiel pre úpravy výkazu a záložiek, ktoré sú zoskupené podľa ich funkcií pre jednoduchšiu orientáciu v nich.
[image: ]
Nástrojová lišta, časť Súbor
[image: ]
V tejto časti sa nachádzajú ikony na:
· [image: ] vytvorenie nového výkazu – túto možnosť nepoužívať,
· [image: ] otvorenie výkazu – túto možnosť nepoužívať,
· [image: ] uloženie výkazu – túto možnosť nepoužívať,
· [image: ] krok naspäť – vráti naspäť vykonanú zmenu (napríklad aj nastavenie Vstupného ovládacieho prvku),
· [image: ] krok dopredu – ak používateľ vrátil naspäť vykonanú zmenu, ale rozhodol sa, že ju chce aplikovať, môže dať Krok dopredu,
· [image: ] export výkazu,
· [image: ] označiť ako obľúbený výkaz – bude viditeľný na Domácej stránke v časti „Obľúbené položky“, 
· [image: ] 
· ďalšie možnosti, odkiaľ sa dá výkaz Tlačiť.

Tlač výkazu
Výkaz sa netlačí priamo na tlačiarni, ale výstup bude uložený ako PDF súbor.
Po stlačení možnosti „Tlačiť“ sa zobrazí okno s nastaveniami:
[image: ]
[bookmark: _Toc245127261]Obrázok 41 Nastavenia pre tlač
Po kliknutí na ikonu „Tlačiť“ nasledujúci krok závisí od nastavenia prehliadača v prostredí Datacentra pre uloženie výkazu priamo do priečinka „Downloads“ pod kontom prihláseného používateľa priamo na serveri v DataCentre a v dolnej lište sa zobrazí ikona súboru:
[image: ]
Pokiaľ bliká okolo ikony PDF súboru pred názvom modrý kruh, tak sa súbor ešte sťahuje.
Po kliknutí na názov súboru sa PDF súbor otvorí priamo v prehliadači. Pokiaľ sa súbor nemá otvárať, ale je potrebné ho uložiť do počítača používateľa, sú na to dve možnosti.
1. Kliknutím na šípku vedľa názvu súboru [image: ]

Rozbalia sa možnosti a treba vybrať „Zobraziť v priečinku“:
[image: ]

Zobrazí sa priečinok so súborom:
[image: ]

Následne treba súbor označiť, stlačiť CTRL + C, otvoriť si v počítači priečinok, kam chcem súbor uložiť a stlačiť CTRL + V.

2. Ak bolo už okno so súborom zavreté, je možné sa k nemu dostať cez menu v prehliadači. Vpravo hore kliknúť na tri bodky:
[image: ]

Vybrať „Stiahnuté“:
[image: ]

Vybrať možnosť „Zobraziť v priečinku“: [image: ]

Otvorí sa priečinok so súborom a ďalší postup je rovnaký ako v možnosti č. 1.
Export výkazu
Výkaz je možné uložiť v legislatívnej podobe s hlavičkou systému CKS Ministerstva financií SR, s informáciou ku akému dátumu sú zobrazené údaje výkazu atď. Takýto výkaz je možné použiť napríklad na prezentáciu údajov vo formálnej štruktúre na rôzne interné účely alebo na ďalšie spracovanie. Prednastavený formát je MS Excel.
Po kliknutí na ikonu [image: ] sa zobrazí okno s možnosťami:
[image: ]
[bookmark: _Toc245127262]Obrázok 42 Možnosti exportu zostáv
Dajú sa exportovať „Zostavy“ (záložky) výkazu alebo „Údaje“.
Pri exporte „Zostáv“ sa dajú vybrať záložky, ktoré sa majú exportovať – predvolená je aktuálna záložka.
V ľavej časti sa vyberá formát, do ktorého sa bude exportovať.
[image: ]
Export „Zostáv“ do Excelu
Vhodné predovšetkým na ďalšie spracovanie údajov vo formáte MS Excel.
V „Obsahu“ sa vyberú Záložky na export:
[image: ]
V „Možnostiach“ je možné nastaviť formátovanie:
[image: ]
Export je vo formáte „.xlsx“.
Export „Zostáv“ do PDF
Predovšetkým vhodné na prezentáciu údajov vo formálnej štruktúre so zabezpečením nemennosti údajov. V „Obsahu“ sa vyberú Záložky na export:
[image: ]
V „Možnostiach“ je možné nastaviť strany a kvalitu výstupu:
[image: ]
Ak je zvolený export len Aktuálnej zostavy (záložky), tak je možné vybrať aj strany, ktoré sa majú exportovať.
Export „Zostáv“ ako Text
Textový súbor TXT, je konkrétny súbor, ktorý obsahuje len textové dáta. Textový formát je taký formát súborov, v ktorom sa používajú iba textové dáta. Textová dáta sú dáta zložené výhradne z tlačiteľných znakov. V „Zostavy“ sa vyberú Záložky na export:
[image: ]
Export „Zostáv“ do CSV
V „Obsahu“ sa vyberú Záložky na export:
[image: ]
V „Možnostiach“ je možné nastaviť vlastnosti pre CSV:
[image: ]

Export „Údajov“
Pri exporte „Údajov“ sa dajú exportovať surové dáta z dátových zdrojov (Query), ktoré výkaz používa. Tieto dáta majú zvyčajne inú štruktúru, ako dáta, ktoré vidí používateľ vo výkaze, preto sa táto možnosť exportu nezvykne používať. Údaje sa dajú exportovať ako Excel:
[image: ]
Vtedy sú oddelené do stĺpcov štandardne ako v Exceli.
Alebo sa Údaje dajú exportovať ako CSV:
[image: ]
Vtedy sú stĺpce oddelené ako v CSV súbore.

Nástrojová lišta, časť Dotaz
Pomocou ikony [image: ] sa dá vyvolať znovu okno so „Vstupnými výzvami“ a tým načítať výkaz s inými údajmi. Možnosť „Rozšírené obnovenie...“ pri rozkliknutí šípky dolu nepoužívať.
[image: ]
Nástrojová lišta, časť Analyzovať
[image: ]
Pomocou ikony Filtra sa dá zapnúť alebo vypnúť panel s filtrami:
[image: ]
Konkrétne možnosti závisia od výkazu.
[image: ] - Reset všetkých filtrov v ľavej časti.
[image: ] - Zobrazenie „Súhrnu výziev“ – aké máme zadané vstupné výzvy pri spustení výkazu
[image: ]
[image: ] - „Ovládacie prvky“ výkazu. Sú závislé od konkrétneho výkazu a nemusia byť použité.

[image: ] Zapnúť navigáciu – túto možnosť nepoužívať
[image: ] Zapnúť sledovanie zmien – umožní porovnať aktuálne načítaný výkaz s výkazom z posledného načítania (Porovnať s posledným obnovením) a zmeny v údajoch vyznačí
[image: ] Ak bolo zapnuté Sledovanie zmien, pomocou tejto ikony sa zvýraznenie zmien dá zapínať a vypínať
Ovládacie prvky vstupu
V tejto časti sú uvedené voliteľné filtre, ktoré sa nachádzajú vo výkaze (to závisí od systémového vytvorenia výkazu administrátorom). Po výbere sa zobrazia dáta v hlavnej zobrazovacej časti výkazu len podľa vybraných kritérií, a tým umožňujú používateľovi zobraziť si len menšiu podmnožinu údajov výkazu podľa požiadaviek používateľa.
 
Ak chce napríklad používateľ zobraziť vo výkaze FIN 1-12 iba údaje za Kategóriu Ekonomickej Klasifikácie rozpočtovej klasifikácie = 230, tak postup je nasledovný:
1. Klikne na [image: ]
2. Rozbalia sa možnosti [image: ]
3. Cez + sa vyberie „Príjmy EK Kategória“ [image: ]
4. Následne kliknutím na názov „Príjmy EK Kategória“ sa zobrazia vybraté hodnoty [image: ]
5. Zruší sa záklik všetkých ostatných predvolených hodnôt (zrušením zakliknutia tlačidla „Všetko“) a následne vyberie iba Kategóriu 230 a potvrdí „OK“:
[image: ]
Výkaz v prezeranej záložke zobrazí iba hodnoty pre Kategóriu 230 vrátane všetkých položiek a podpoložiek, ktoré spadajú pod vybranú kategóriu a obsahujú dáta vo výkaze od používateľa:
[image: ]
[bookmark: _Toc245127263]Obrázok 43 Zobrazenie filtrovaného výkazu
Úplné zrušenie Ovládacieho prvku vstupu (filtra) je možné kliknutím na krížik pri názve filtra:
[image: ]
Poznámka: V priečinku Legislatívnych výkazov nie je možné robiť náročnejšie zostavy nad dátami a kombinácie vstupných parametrov. V prípade, že používateľ požaduje prístup do CKS BObj za účelom analýzy dát, je nutné o tento prístup požiadať Ministerstvo financií SR prostredníctvom formuláru F107 (zaslaním na CPU DataCentra). 
Sú dve možnosti Ovládacích prvkov vstupov:
· Ovládacie prvky vstupu dokumentov - pre všetky Zostavy (záložky) súčasne. Zmeny sa prejavia vo všetkých záložkách.
· Ovládacie prvky vstupu zostáv - pre jednotlivé Zostavy (záložky). Zmeny vo výbere vstupných prvkov sa prejavia len v tej záložke, ktorú mám používateľ aktuálne zobrazenú.
Nastavenie Ovládacích prvkov vstupov nastavuje administrátor systému.

Nástrojová lišta, časť Zobraziť
[image: ]
[image: ] - Skryť hlavné panely s nástrojmi, Ostane len panel filtrov a Záložky
[image: ] - Zmrazenie všetkých hlavičiek tabuliek – pokiaľ zmrazenie hlavičiek tabuliek nie je nastavené už vo výkaze, používateľ si to môže zapnúť
[image: ] - Povoliť zbalenie a rozbalenie Zlomov a Sekcií – nepoužívať
 - Spustiť režim prezentácie - nepoužívať
[bookmark: _Nástrojová_lišta,_panel][bookmark: _Toc284502756]Nástrojová lišta, panel nástrojov
Panel nástrojov je v pravej časti Nástrojovej lišty.
[image: ]
[image: ] - Panel vlastností pre označený objekt, napríklad tabuľku. Nie je potrebné používať.
[image: ] - Hlavný panel, ktorý je rozdelený do 4 podčastí – Sekcie, Komentáre, Všeobecné a Výzvy. Okrem prehľadu zadaných výziev (Promptov), nie je potrebné používať.
[image: ] - Aplikačný mód – predvolený je Čítanie, ostatné nepoužívať. Sú určené pre tvorcov výkazov (Návrh, Štruktúra, Údaje).
[bookmark: _Toc245127219]Kontakt na podporu DC
V prípade potreby podpory pri používaní Reportingu BObj sú kontakty uvedené na nasledujúcich web stránkach:
https://www.mfsr.sk/sk/financie/statne-vykaznictvo/metodicka-technicka-podpora-subjektom-verejnej-spravy/

DataCentrum – CPU
Cintorínska 5
814 88 Bratislava
Telefón: 0850 123 344
E-mail: cks@datacentrum.sk alebo cpu@datacentrum.sk 
Internet: https://cpu.datacentrum.sk 
Aplikácia: https://helpdesk.datacentrum.sk/ 

Pre bezplatné nahlásenie incidentov resp. problémov pri práci s informačnými systémami máte k dispozícii aplikáciu „Hlásenia Service Manager“ ( helpdesk.datacentrum.sk ), ktorá umožňuje nahlasovať požiadavky na CPU priamo z počítača používateľa či už ako registrovaného alebo neregistrovaného používateľa helpdesku. 

